బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
యూనివర్శల్ బేసిక్ ఇన్‌కమ్ అంటే ఏంటి ?
యూనివర్శల్ బేసిక్ ఇన్‌కమ్! ఇప్పటివరకు భారతీయులకి సంబంధం లేని పదం ఇది. కానీ ఇప్పటివరకు మోడీ..
ET Online | Updated:
Jan 27, 2017, 01:39PM IST
Universal basic income scheme details
యూనివర్శల్ బేసిక్ ఇన్&zwnj;కమ్! ఇప్పటివరకు భారతీయులకి సంబంధం లేని పదం ఇది. కానీ ఇప్పటివరకు మోడీ తీసుకున్న ఎన్నో సంచలనమైన నిర్ణయాల లాగే ఈసారి ప్రవేశపెట్టబోయే బడ్జెట్&zwnj;లోనూ ఏదైనా సంచలనం వుండనుందా అంటే అది ఈ యూనివర్శల్ బేసిక్ ఇన్&zwnj;కమ్ విధానమే అవుతుంది అనే చర్చ జరుగుతోంది.
యూనివర్శల్ బేసిక్ ఇన్&zwnj;కమ్ అంటే, దేశంలో దారిద్ర్య రేఖకు దిగవనున్న నిరుపేద కుటుంబాలకి ప్రతీ నెల ప్రభుత్వం విధిగా చెల్లించే కొంత మొత్తం అన్నమాట. అయితే, అది నేరుగా నగదు రూపంలో బ్యాంకులోనైనా జమ కావచ్చు... లేదా ఆహారం, ఇతర సేవల రూపంలోనూ ప్రభుత్వం ఆ మొత్తాన్ని ప్రజలకి అందేలా చర్యలు తీసుకోవచ్చు అనే ప్రచారం జరుగుతోంది.
ఇటీవలే స్విట్జర్లాండ్&zwnj;లోని దావోస్&zwnj;లో జరిగిన ప్రపంచ ఆర్ధిక సదస్సులో నీతి ఆయోగ్ సీఈఓ అమితాబ్ కాంత్ మాట్లాడుతూ... &quot; దేశంలోని 20 మిలియన్ల జనాభాకు ఉచితంగా నగదు అందజేసే పథకంపై ప్రభుత్వం కాస్త సీరియస్&zwnj;గానే ప్రణాళికలు రచిస్తోంది&quot; అని అన్నారు. భారత్&zwnj;లో యూనివర్శల్ బేసిక్ ఇన్&zwnj;కమ్&zwnj; అమలు అంశంపై ఈ నెల 3వ తేదీన బిజినెస్ ఇన్&zwnj;సైడర్ అనే ప్రముఖ న్యూస్ వెబ్&zwnj;సైట్ కూడా ఓ కథనాన్ని సైతం ప్రచురించింది. అప్పటి నుంచే ఈ యూనివర్శల్ బేసిక్ ఇన్&zwnj;కమ్ పథకంపై జోరుగా చర్చ మొదలైంది. ఈ పథకం కింద అర్హులైన ఒక్కో నిరుపేద కుటుంబానికి నెలకు రూ.1,000 వరకు ఉచిత ఆర్ధిక సహాయం అందవచ్చనే అంచనాలు వెలువడుతున్నాయి.
ఈ పథకం కింద నగదు పొందడానికి ప్రతిగా ఏ ఇతర పని చేయాల్సిన అవసరం లేదు. అంటే ఒక్కముక్కలో చెప్పాలంటే, పని చేయకుండానే ఉచితంగా నెలనెలా డబ్బులు రావడం అన్నమాట. ఫిన్&zwnj;లాండ్, స్కాట్లాండ్ లాంటి దేశాలు ఈ పథకాన్ని పైలట్ ప్రాజెక్టుగా చేపట్టాలని భావిస్తోంటే, స్విట్జర్లాండ్ మాత్రం ఈ పథకానికి నో చెప్పేసింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.